Document ID: 31986R0582

*****
ΚΑΝΟΝΙΣΜΟΣ (ΕΟΚ) αριθ. 582/86 ΤΗΣ ΕΠΙΤΡΟΠΗΣ
της 28ης Φεβρουαρίου 1986
για μεταβατικές διατάξεις σχετικά με τις λεπτομέρειες εφαρμογής του καθεστώτος ελέγχου των τιμών και των ποσοτήτων που διατίθενται στην κατανάλωση στην Ισπανία και στην Πορτογαλία ορισμένων προϊόντων του τομέα των λιπαρών ουσιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 90 και 257,
Εκτιμώντας:
ότι τα άρθρα 94 και 292 της πράξης προσχώρησης προβλέπουν, την 1η Μαρτίου 1986, την αντικατάσταση των εθνικών καθεστώτων ελέγχου από ένα κοινοτικό καθεστώς·
ότι ο κανονισμός (ΕΟΚ) αριθ. 475/86 του Συμβουλίου της 25ης Φεβρουαρίου 1986 που θεσπίζει τους γενικούς κανόνες του καθεστώτος ελέγχου των τιμών και των ποσοτήτων που διατίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (1), καθώς και ο κανονισμός (ΕΟΚ) αριθ. 476/86 σχετικά με την Πορτογαλία (2), απαιτούν για την εφαρμογή τους την ίδρυση των λεπτομερειών που δεν μπορούν να θεσπιστούν πριν από την 1η Μαρτίου 1986· ότι θα πρέπει, συνεπώς, να εγκριθούν για την περίοδο τα αυστηρώς αναγκαία μεταβατικά μέτρα· ότι κρίνεται σκόπιμη η διατήρηση κατά τον Μάρτιο 1986 των ισχυόντων εθνικών καθεστώτων·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα καθεστώτα εισαγωγών και εξαγωγών που υπάρχουν στην Ισπανία και στην Πορτογαλία στις 28 Φεβρουαρίου 1986 παραμένουν σε ισχύ μέχρι τις 31 Μαρτίου 1986.
2. Οι ποσότητες που εισάγονται από αυτά τα κράτη μέλη λαμβάνονται υπόψη κατά τον καθορισμό του ισοζυγίου που προβλέπεται στα άρθρα 4 των κανονισμών (ΕΟΚ) αριθ. 475/86 και (ΕΟΚ) αριθ. 476/86.
3. Τα ενδιαφερόμενα κράτη μέλη πληροφορούν την Επιτροπή για τις ποσότητες που πραγματικά εισήχθησαν κατά τη διάρκεια της περιόδου από την 1η Μαρτίου 1986 έως τις 31 Μαρτίου 1986.
Άρθρο 2
Ο παρών κανονισμός αρχίζει να ισχύει την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 1986.

Labels: 3
18
17